# Klivlend

**Klivlend
Cleveland**|  **Lidnanznam**  |  **Flag**  |
| Valdkund
  | Amerikan Ühtenzoittud Valdkundad |
| Eläjiden lugu (2023)
  | 362,656 ristitud |
| Pind
 | 213,62 km² |
|  |
| Pämez'
  | Džastin Bibb (viluku 2022—, *Justin Bibb*) |
| Telefonkod
 | +1−216-xxx-xxxx |
| Aigvö
 | tal'vel UTC−5, kezal UTC−4 |

 *Sil sanal voib olda toižid znamoičendoid; miše nähta niid, tulgat tänna.*

Lidnan transportkart (2011)
**Klivlend** (angl.: *Cleveland* [ˈkliːvlənd]) om AÜV:oiden lidn pohjoižpäivnouzmaiženno röunanno. Se om Ogajo-štatan kahtenz' surtte lidn, Kajahogan ümbrikon (1180 km² kuivmad) administrativine keskuz.

## Istorii

Eländpunktan aluz om pandud Mozes Klivlendal (angl.: *Moses Cleaveland*, jenaral da politikanmez', eli 1754−1806) vl 1796, om nimitadud alusenpanijan kanzannimen mödhe. Klivlend-külä sai oficiališt lidnan statusad vl 1836.

Klivlend šingotase tervhudenkaičendal. Nened kompanijad *Fortune 500*-nimikirjutesespäi baziruišoiš lidnas i Kajahogan ümbrikos: Cleveland-Cliffs (terasen tehmine), Progressive Corporation (avtoiden varmituz), Sherwin-Williams (sauvondmujud i krepindad), Parker-Hannifin (azotimed, klimatkontrol', fil'truind i toižed ladimed ohjandusen likundal täht), KeyCorp (banking) i Travel Centers of America (jüguavtoiden seižundtahoiden verk).

## Geografijan andmused

Lidnan sijaduz Kajahogan ümbrikos i Ogajo-štatas vn 2015 kartal
Lidn sijadase Erinjärven suvirandal i langenijan sihe Kajahog-jogen randoil (angl.: *Cuyahoga*), valdkundröunanno, 199 m ü.m.t. keskmäižel korktusel. Kanad levitase järven vastrandal.

Klimat om ven kontinentaline subtropižen röunal. Keza om päivoikaz, tal'vaig om pil'vekaz. Voden keskmäine lämuz om +11,3 C°, kezakun-elokun +21,3..+23,6 C°, tal'vkun-uhokun −1,6..+1,3 C°. Ekstremumad oma −29 C° (viluku) i +40 C° (kezaku). Kezaaigan minimum om −1 C° (kezaku), tal'vaigan maksimum om +25 C° (tal'vku, uhoku). Ei voi panda halad heinkus-elokus, sügüz'kun minimum om 0 C°. Paneb sadegid 1042 mm vodes, enamba sulakus-redukus (90..100 mm kus), vähemba uhokus (63 mm). Paneb lunt 162 sm 46 päiväd tal'ves, lumikatken keskmäine korktuz sase 19 santimetrhasai vilukus-uhokus. Kun keskmäine relätivine nepsuz vajehtase 66..74 % röunoiš voden aigan. Järven veden keskmäine lämuz kuidme om +0,6 (uhoku) ..+24,6 C° (eloku).

## Tobmuz

Lidnan neiborhudad (2017)
Lidnan tobmuden pämez' om mer (angl.: *mayor of Cleveland*). Edeline mer om Frenk Džordž Džekson (*Frank George Jackson*, viluku 2006 — viluku 2022).

## Eläjad

Vn 2010 rahvahanlugemižen mödhe lidnan eläjiden lugu oli 396 815 ristitud, vn 2020 — 372 624 ristitud. Kaikiš suremb lidnan ristitišt oli enamba 750 tuhad eläjid vll 1920−1970 (914 808 rist. vl 1950). Läz 2,2 mln elädas lidnaglomeracijas (2020).

Augotižlibundan mödhe (lidnan eläjad vl 2020): afroamerikalaižed — 47,5 %, evropalaižed — 32,1 % (ispanijalaižita), latinamerikalaižed i ispanijalaižed — 13,1 %, azijalaižed — 2,8 %, indejalaižed — 0,2 %, segoitadud augotižlibundanke — 3,8 %, toiženke augotižlibundanke — 0,5 %.

## Transport

Avtobusad i metro oma kundaližeks transportaks lidnas. Metropoliten radab vspäi 1955 (om koume jonod 50 stancijanke, 54 km raudted). Konteinerport radab Kajahogan jogensun randal.

Rahvahidenkeskeine civiline *Klivlend Hopkins*-lendimport (*CLE / KCLE*, 10 mln passažiroid vl 2019) sijadase nell'toštkümnes kilometras suvipäivlaskmha lidnan keskuzpalaspäi.

## Galerei

* Lidnan tobmuden sauvuz (2023)
* Pühän Joann-evangelistan kafedraline päjumalanpert', vn 2018 nägu (riman katoline, om saudud vll 1848−1852)
* Azjaline rajon vl 2024
* *Tower City Center*-ofisbobuštuzkeskuz vl 2017, vll 1930−1977 manalaižen päraudtestancijan terminal
* Klivlendan čomamahton muzei (2018)
* Klivlendan kundaližen kirjišton päsauvuz (2018)
* Rahvahidenkeskeižen *Klivlend Hopkins*-lendimportan nägu kaimdajaspäi vl 2004

## Sebruzlidnad

|  |  |
| --- | --- |
| * Irlandii Akill, Irlandii (vspäi 2003)
* Egipt Aleksandrii, Egipt (1977)
* Bahr Dar, Efiopii (2004)
* Indii Bangalor, Indii (1975)
* Izrail' Beit Šean, Izrail' (2019)
* Romanii Brašov, Romanii (1991)
* Slovakii Bratislav, Slovakii (1990)
* Albanii Fijer, Albanii (2006)
* Pol'šanma Gdan'sk, Pol'šanma (1990)
* Saksanma Haidenhaim, Baden-Vürtemberg, Saksanma (1977)
* Izrail' Holon, Izrail' (1977)
* Ibadan, Nigerii (1974)
* Keiptaun, Suviafrikan Tazovaldkund (2023)
 | * Kigali, Ruand (2023)
* Litvanma Klaiped, Litvanma (1992)
* Sur' Britanii Klivlend, Anglii, Sur' Britanii (1977)
* Konakri, Gvinei (1991)
* Lim, Peru (1964)
* Slovenii Lüblän, Slovenii (1975)
* Mad'jaranma Miškol'c, Mad'jaranma (1995)
* Francii Ruan, Francii (2008)
* Sal'vador Segundo Montes, Sal'vador (1991)
* Taivan' Taibei, Taivan', Kitai (1975)
* Tem, Gan (2023)
* Italii Vičenc, Italii (2009)
* Venäma Volgograd, Venäma (1990)
 |

## Homaičendad

## Irdkosketused

* Lidnan tobmuden oficialine sait (*clevelandohio.gov*). (angl.) *(+ äikel'ne känduz)*